Diari Oficial de la Generalitat Valenciana


Sumari del DOGV 5955, del 16-02-2009 (2009/1574)

RESOLUCIÓ de 2 d'octubre de 2008, de la Direcció General per al Canvi Climàtic, per la qual s'atorga a l'empresa Ebcon Park Gandia, SL l'autorització ambiental integrada per a una indústria de fabricació de biodièsel a partir d'olis vegetals al terme municipal d'Ador.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5955

Data del DOGV
:   16-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/1574


Data del document
:   02-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Ador
    * combustible substitutiu
    * empresa privada

RESOLUCIÓ de 2 d'octubre de 2008, de la Direcció General per al Canvi Climàtic, per la qual s'atorga a l'empresa Ebcon Park Gandia, SL l'autorització ambiental integrada per a una indústria de fabricació de biodièsel a partir d'olis vegetals al terme municipal d'Ador. [2009/1574]  
Vistos els documents que consten en l'expedient 086/06 IPPC, instruït a instàncies de l'empresa Ebcon Park Gandia, SL, a fi d'obtenir l'autorització ambiental integrada per a una indústria de fabricació de biodièsel a partir d'olis vegetals, s'emet aquesta resolució de conformitat amb els següents  
Antecedents de fet  
Primer. Amb data 21 de juny de 2006, José María Escrivá Boscá, en representació de l'empresa Ebcon Park Gandia, SL, amb CIF B-97650360, presenta en la Conselleria de Territori i Habitatge una sol·licitud d'autorització ambiental integrada per a una indústria de fabricació de biodièsel a partir d'olis vegetals, amb emplaçament previst a la parcel·la 1, illa M3, del polígon industrial Raconc, d'Ador (València), que es detalla en l'annex I.   
A la sol·licitud s'adjunta un informe urbanístic emés per l'Ajuntament d'Ador amb data 22 de març de 2006, en el qual manifesta que l'emplaçament on pretén ubicar-se l'activitat s'ajusta a les normes contingudes en les ordenances municipals que resulten aplicables i a les del planejament urbanístic vigents en aquest municipi.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
El 14 de juliol de 2006 es rep l'informe del Servei de Protecció de l'Ambient Atmosfèric, en matèria de contaminació acústica, en el qual es requereix informació complementària a l'empresa, que l'esmena el 17 d'agost.  
Tercer. Amb data 18 de juliol de 2006 l'Ajuntament d'Ador remet informes municipals en què es manifesta el següent:  
- L'arquitecte tècnic municipal informa sobre la classificació urbanística del sòl i els usos admesos com també sobre el grau d'urbanització de l'emplaçament.  
- L'enginyer tècnic industrial indica en el seu informe que les mesures correctores descrites en el projecte ofereixen suficients garanties de bon funcionament i que s'ha de complir allò especificat en el Reial decret 2267/2004, reglament de seguretat contra incendis en establiments industrials. A més, es considera correcta la solució adoptada per a la depuració i posterior evacuació al clavegueram públic de les aigües pluvials susceptibles de resultar contaminades.   
Finalment, aquest mateix informe conclou que l'emplaçament on pretén ubicar-se la instal·lació està d'acord amb les ordenances municipals i plans d'ordenació, tal com es desprén de l'informe realitzat per l'arquitecte tècnic municipal.  
Quart. Amb dates 26 de setembre i 25 d'octubre de 2006 es requereix nova documentació a l'empresa, que l'esmena amb dates 3 i 28 de novembre.   
Cinqué. Amb data 15 de gener de 2007 la Confederació Hidrogràfica del Xúquer emet un informe en què es requereix l'esmena per part del titular d'alguns aspectes relatius a la gestió de les aigües que generarà l'activitat.  
L'empresa remet justificació respecte d'això amb data 7 de maig de 2007.   
Sisé. Amb data 13 de febrer de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i se'n publica l'anunci en el Diari Oficial de la Comunitat Valenciana (DOCV núm. 5449).  
Durant el període d'informació pública no es presenten al·legacions al projecte, ni a aquesta Conselleria ni a l'Ajuntament d'Ador. En l'expedient consta el certificat de la informació pública.  
Seté. Amb data 19 de juliol de 2007 l'empresa comunica que pretén dur a terme una modificació respecte al projecte inicialment presentat, i aporta el document de modificació del projecte tècnic de sol·licitud de l'autorització ambiental integrada per al muntatge d'una planta de biodièsel, i sol·licita que es tinga en consideració l'esmentada modificació i que es continue la tramitació de l'expedient de referència.  
La modificació del projecte inicialment plantejat consisteix en una redistribució del procés en la parcel·la. La nau de procés mantindrà les mateixes dimensions projectades inicialment, amb diferències quant a la distribució i maquinària, perquè es redueix el nombre d'unitats CPU per a la producció del biodièsel. Els patis exteriors (límits de la parcel·la) continuaran sent els mateixos, encara que es produirà un reagrupament dels tancs d'emmagatzemament i una disminució del seu volum.  
Amb aquesta modificació, es pretén disminuir la capacitat de producció de biodièsel respecte a la inicialment prevista, sent finalment de 6.000 l/h.   
Vuité. A l'efecte d'incloure la modificació proposada en l'expedient i prosseguir-ne la tramitació, es remet una còpia del projecte de modificació tècnica al mateix temps que se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, sobre l'adequació del projecte a tots aquells aspectes que siguen de la seua competència.  
Nové. Amb data 1 d'octubre de 2007 la Confederació Hidrogràfica del Xúquer emet un informe en sentit favorable i amb diverses condicions que el titular haurà de complir, les quals s'han introduït en el contingut d'aquesta resolució.   
Deu. Amb data 26 d'octubre de 2007, l'empresa presenta, a requeriment d'aquesta Conselleria, mesuraments del nivell de soroll en l'estat preoperacional. El Servei de Protecció de l'Ambient Atmosfèric emet un informe, en el qual considera suficient la documentació aportada.  
Onze. Amb data 12 de desembre de 2007, la directora general de Gestió del Medi Natural emet una declaració d'impacte ambiental en què estima acceptable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, el Projecte d'autorització ambiental integrada per a una planta de producció de biodièsel, promogut per Ebcon Park Gandia, SL al polígon industrial Raconc, parcel·la número 1, illa M3, del terme municipal d'Ador (València), sempre que es desenvolupe d'acord amb el que estableix l'estudi d'impacte ambiental, el projecte i la resta de documentació presentada, i sempre que es complisquen les condicions indicades en l'esmentada declaració.  
Dotze. El 28 de desembre de 2007 es rep l'informe d'adequació de l'Ajuntament d'Ador.  
Tretze. El 28 de gener de 2008 se sol·licita a l'empresa informació complementària més detallada sobre alguns aspectes del projecte, que l'aporta amb dates 3 i 14 de març.   
Posteriorment, el 20 de maig de 2008 el Servei de Residus Industrials sol·licita informació a fi de determinar el règim jurídic de la producció de residus perillosos aplicable a la instal·lació. L'empresa presenta els aclariments respecte d'això el 23 de setembre.  
S'han incorporat a l'expedient els informes emesos pel Servei de Residus Industrials i el Servei de Protecció de l'Ambient Atmosfèric de la Direcció General per al Canvi Climàtic.  
Catorze. Amb data 30 de setembre de 2008 es realitza el tràmit d'audiència a l'interessat, el qual manifesta la seua conformitat amb les condicions per a l'atorgament de l'autorització ambiental integrada.  
Quinze. Amb data 30 de setembre de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 086/06 IPPC de sol·licitud d'autorització ambiental integrada, promoguda per Ebcon Park Gandia, SL.   
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 4.1.b de l'annex I de la Llei 16/2002.  
No obstant allò indicat, amb l'entrada en vigor l'11 d'agost de 2006 de la Llei 2/2006, de 5 de maig, de prevenció de la contaminació i qualitat ambiental, en la qual es regula allò establit per la legislació estatal en matèria de control integrat de la contaminació en l'àmbit territorial de la Comunitat Valenciana, l'activitat de fabricació de biodièsel es troba inclosa en un epígraf específic de l'annex II de la Llei 2/2006, en concret en l'epígraf 3.8 que engloba les instal·lacions químiques per a la fabricació a escala industrial de biocombustibles.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, i el Decret 40/2004, de 5 de març, del Consell de la Generalitat Valenciana.  
També s'ha tingut en compte el que estableix la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell.   
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Ebcon Park Gandia, SL l'autorització ambiental integrada per a les instal·lacions destinades a la fabricació de biodièsel a partir d'olis vegetals, que s'han de desenvolupar a la planta amb emplaçament al polígon industrial Raconc, parcel·la número 1, illa M3, del terme municipal d'Ador (València), referent al Projecte tècnic per a la sol·licitud d'autorització ambiental integrada per al muntatge d'una planta de biodièsel per a Ebcon Park Gandia, SL, a Ador, de 9 de juny de 2006, i la posterior modificació, de 20 de maig de 2007, subscrits ambdós documents pel Sr. Marco Arredondo Martinetto i visats pel Col·legi d'Enginyers Tècnics Industrials de Barcelona, la qual queda inscrita en el Registre General d'Instal·lacions IPPC de la Comunitat Valenciana amb el número de referència 321-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'haurà de disposar d'una caldera escalfador d'aigua alimentada per biodièsel produït a la mateixa planta, amb una capacitat calorífica de 300.000 kcal i un consum de 35 l/h de biodièsel, que constituirà un focus emissor canalitzat de gasos de combustió, amb un cabal d'emissió d'uns 905 m³/h.  
L'esmentada caldera s'utilitzarà per a escalfar l'oli vegetal abans de la seua entrada en el procés productiu.  
Les emissions corresponents a la caldera han de complir els següents valors límit d'emissió:  
Contaminants Límits d'emissió  
CO 625 mg/Nm³   
NOX (expressat com a NO2) 1.000 mg/Nm³   
SO2 200 mg/Nm³  
Partícules 30 mg/Nm³  
Opacitat 2 EB  
Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.  
D'altra banda, es disposarà d'un altre focus emissor corresponent a l'extracció de l'aire de la sala de mescles, amb un cabal de renovació d'aire de 4.500 m³/h, que abans de la seua eixida a l'exterior es farà passar a través d'un sistema de filtració amb carbó actiu per a l'eliminació de metanol.  
L'emissió corresponent a aquest focus ha de complir el següent valor límit d'emissió a l'atmosfera:  
Contaminant Límit d'emissió  
Carboni orgànic total 50 mg COT/Nm³   
1.2. Emissions difuses  
Per a les emissions no canalitzades, els nivells d'immissió de compostos orgànics volàtils, en particular metanol, no hauran de sobrepassar la trentena part dels límits ambientals d'exposició professional per a agents químics més recentment publicats per l'Institut Nacional de Seguretat i Higiene en el Treball.   
El valor establit actualment per al metanol i, en conseqüència, el valor límit aplicable a l'empresa, s'indiquen en la taula següent:  
  
S'ha de realitzar un mesurament a la posada en funcionament de l'activitat en punts representatius del perímetre de la instal·lació, concretament a sobrevent, sotavent i com a mínim en dos punts d'una perpendicular.   
1.3. Control d'emissions atmosfèriques  
S'haurà de presentar el resultat dels mesuraments realitzats per una entitat col·laboradora en matèria de qualitat ambiental (ECMQA), després del període de posada en funcionament de la instal·lació, per a comprovar que es compleixen els límits d'emissió autoritzats per als focus canalitzats.  
La periodicitat mínima de control de les emissions canalitzades per ECMQ serà la següent:   
Focus emissor Periodicitat  
Caldera Triennal  
Extracció sala de mescles Biennal   
Els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
S'haurà de controlar algun paràmetre fonamental d'operació de l'equip de filtració amb carbó activat, que siga representatiu del funcionament correcte del filtre i indicatiu del moment en què s'ha de realitzar la seua regeneració. El titular haurà de justificar davant de la Direcció General per al Canvi Climàtic el paràmetre de control elegit.  
S'hauran de vigilar tots els possibles focus d'emissions difuses a fi que no se n'originen escapaments i caldrà fer especial atenció a les operacions de trasbals de les diferents substàncies implicades en el procés, tant matèries primeres com productes acabats.   
S'haurà de presentar un balanç de masses de metanol a fi de verificar la quantitat emesa.  
Segons els resultats obtinguts, la Direcció General per al Canvi Climàtic establirà la periodicitat de control en immissió de les emissions no canalitzades.  
Si amb el funcionament de les instal·lacions resulten emissions a l'atmosfera no previstes inicialment, es comunicarà a aquesta Direcció General i s'inclouran en l'anàlisi de les emissions com també s'hauran d'adoptar les mesures correctives oportunes per a la seua minimització.  
2. Sorolls  
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits per a zones d'ús industrial, són:  
  
En un termini inferior a tres mesos després de la posada en marxa de l'activitat, i almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es mesurarà el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari, podrà requerir al titular de la planta la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13649. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments  
En la planta es produiran tres tipus d'abocament, corresponents a les aigües d'origen sanitari, les aigües pluvials netes (procedents de cobertes i zones netes) i les aigües potencialment contaminades (pluvials procedents del pati i de cubetes).  
Totes aquestes aigües es connectaran a la xarxa pública de sanejament per mitjà d'un únic punt d'abocament, encara que les que puguen trobar-se contaminades (pluvials contaminades de la urbanització interior i de cubetes de tancs) seran tractades prèviament.  
Com a primera mesura de contenció per a evitar que les aigües pluvials contaminades puguen arribar al sistema de sanejament, s'ha de disposar d'un sistema de claus de pas en els depòsits d'oli i biodièsel per tal que un possible escapament del producte puga ser recollit i es puga recuperar aquest producte.  
A més, s'ha d'instal·lar un sistema de recollida per mitjà de pendents de les aigües pluvials contaminades per oli o biodièsel, que les canalitze fins al sistema de depuració, el qual consistirà en un decantador i posterior separador d'hidrocarburs.   
Després del tractament, les esmentades aigües s'abocaran al clavegueram i els llots produïts es gestionaran a través d'un gestor autoritzat.  
L'abocament a la xarxa de sanejament dels efluents produïts a la planta d'Ebcon Park Gandia, SL haurà de complir els valors límit d'abocament establits en l'ordenança municipal corresponent o, si no n'hi ha, en el model d'ordenança d'abocaments a la xarxa municipal de clavegueram de l'Entitat de Sanejament d'Aigües.  
Segons l'informe de l'Ajuntament d'Ador, referent a l'evacuació de les aigües residuals provinents de les pluvials per contaminació que provenen del pati i consistent la mesura correctora en la instal·lació d'un sistema de depuració format per un decantador i un separador de greixos, cada una de les dos basses haurà de tenir un volum mínim d'1,5 m³ i una arqueta de mostres de 60 x 60 cm.   
Les canalitzacions per al transport de les aigües residuals des dels focus de generació fins a la instal·lació de tractament hauran de ser perfectament impermeables.   
El titular de la instal·lació haurà de desenvolupar i dur a terme un pla de manteniment dels equips i sistemes implicats en la recollida i depuració d'aigües, a fi de garantir-ne el funcionament correcte.  
A la posada en marxa de la planta, el titular haurà d'aportar un certificat emés per l'Ajuntament d'Ador, d'acceptació dels abocaments d'aigües residuals domèstiques i pluvials (netes i contaminades) a la xarxa de clavegueram municipal.  
El titular haurà de mantenir tots els abocaments de les aigües residuals domèstiques i pluvials, tant netes com contaminades, generats per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte al domini públic hidràulic i haurà de presentar davant de l'òrgan competent per a atorgar l'autorització ambiental integrada el certificat de connexió dels abocaments d'aigües residuals domèstiques i pluvials emés pel titular de la xarxa de sanejament, amb indicació de la data en què es va realitzar l'esmentada connexió.  
Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
5. Protecció del sòl i de les aigües subterrànies   
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Totes les superfícies que puguen estar en contacte amb les matèries primeres i productes emmagatzemats han d'estar degudament impermeabilitzades. Així mateix, tota la superfície exterior als edificis estarà pavimentada.  
Quant a les superfícies de càrrega i descàrrega de matèries primeres i productes hauran d'estar impermeabilitzades i disposar d'una canaleta perimetral a tota la zona, connectada al separador d'hidrocarburs. Aquesta canaleta recollirà els possibles vessaments que puguen produir-se durant les operacions de càrrega i descàrrega, i les aigües de pluja de tota aquesta zona.  
  
\* \* \* \* \*S'haurà de desenvolupar un pla de manteniment i neteja de les cubetes de seguretat que contenen els tancs i depòsits d'emmagatzemament de matèries primeres i productes com també de les superfícies destinades a la càrrega i descàrrega de productes químics, en el qual es considere la gestió de les pluvials recollides en les esmentades zones, a fi que s'assegure que tots els efluents líquids que puguen presentar algun grau de contaminació es gestionen adequadament.  
Com a màxim dos anys després de la posada en funcionament de l'activitat, el titular haurà de remetre l'informe preliminar de situació del sòl que estableix el Reial decret 9/2005, de 14 de gener.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997, la vigència del qual manté la Llei 10/1998, de 21 d'abril, de residus.  
6.1. Producció de residus  
S'autoritza la producció dels següents residus perillosos a les instal·lacions objecte d'aquesta resolució, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions siga de l'entorn de 48.000 m³ anuals.  
La instal·lació està inscrita en el Registre de Productors de Residus de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.  
En la instal·lació es generaran, a més dels residus especificats en la taula anterior, altres residus no perillosos i de naturalesa assimilable a urbans, com ara envasos de paper i cartó i fem en general.  
Tots els residus, tant perillosos com no perillosos, s'han de lliurar a gestors que disposen de la corresponent autorització administrativa per a la seua gestió. En el termini de tres mesos s'haurà de presentar davant de la Direcció General per al Canvi Climàtic l'original o una fotocòpia compulsada del document acreditatiu de l'acceptació dels residus produïts, actualitzat.  
D'acord amb la Llei 10/2000, de 12 de desembre, de residus de la Comunitat Valenciana, queda prohibida la mescla o dilució de residus que dificulte la seua gestió.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria i s'ha de reduir al mínim possible la dispersió de zones d'emmagatzemament de residus perillosos dins de les instal·lacions.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si s'escau, i el gestor a qui es lliura el residu.  
A l'inici de l'activitat, i posteriorment cada quatre anys, s'haurà d'elaborar i presentar davant de la Direcció General per al Canvi Climàtic un pla de prevenció i reducció de residus perillosos, d'acord amb el que estableix l'article 45 de la Llei 10/2000, de 12 de desembre, de residus de la Comunitat Valenciana.  
S'ha d'emplenar la declaració anual de productor de residus perillosos, la qual serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988. En l'esmentada declaració s'especificarà l'origen i quantitat dels residus produïts, la destinació i la relació de l'emmagatzemament temporal com també les incidències rellevants que s'hagen pogut produir, tot això relatiu a l'any objecte de la declaració.  
Qualsevol modificació relacionada amb la producció de residus perillosos que implique producció de nous residus, un canvi en la seua caracterització o canvis significatius en les quantitats habituals que se'n generen, que puga alterar les condicions establides en aquesta resolució haurà de ser comunicada a aquesta direcció general.  
Si una vegada que està en funcionament la instal·lació es produeix algun residu la generació del qual no s'haja tingut en compte durant la fase de projecte, s'ha de comunicar a l'organisme competent per a atorgar l'autorització ambiental integrada, a fi que incloga en aquesta les dades corresponents al residu generat. A més, es caracteritzarà el residu, si s'escau, i se li donarà la gestió pertinent.   
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
Causes de l'incident.  
Hora en què es va produir i la duració.  
Característiques de l'emissió o abocament.  
Mesures correctores adoptades.  
Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14645:2004.  
Així mateix, quan es determine el tancament definitiu s'hauran de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions establides en la declaració d'impacte ambiental emesa per la directora general de Gestió del Medi Natural de data 12 de desembre de 2007.  
9. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
S'haurà de complir el que disposa la Llei 11/1997 d'envasos i residus d'envasos i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei, si s'escau.  
S'ha de complir allò especificat en el Reial decret 2267/2004 reglament de seguretat contra incendis en establiments industrials quant a A73 BT-83 l'estructura principal i Q71 SI-86 la coberta lleugera, com també respecte a les instal·lacions de protecció contra incendis requerides.   
La indústria i les seues instal·lacions s'hauran d'ajustar a les condicions indicades en els projectes tècnics en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
10. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de a la posada en marxa de la instal·lació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 d'octubre de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
L'empresa Ebcon Park Gandia, SL projecta la construcció i posada en marxa d'una planta de fabricació i comercialització de biodièsel, i utilitza com a matèries primeres olis vegetals verges (principalment de soja, palma, colza i gira-sol), per mitjà d'un procés químic de transesterificació, amb emplaçament previst en un nou polígon industrial del municipi d'Ador, a la zona denominada Raconc.  
La particularitat d'aquest projecte respecte d'altres instal·lacions per a la fabricació de biodièsel és que es durà a terme en unes unitats compactes de producció denominades CPU. Cada una d'aquestes unitats constitueix una màquina de producció d'èster metílic instal·lada en un contenidor compacte i preparada per a funcionar una vegada connectada als tancs externs de metanol, oli i la resta de productes químics que intervenen en el procés, com també a les instal·lacions de bombament, aire comprimit, aigua i ventilació, cosa que permet operar en continu.   
El projecte considera la instal·lació de 6 unitats compactes tipus GBB 4063, de BDT Technologies, amb una capacitat de producció en continu de biodièsel de 1.000 l/h cada una. La producció total anual estimada és de 48.000 m³ de biodièsel i, a més, com a conseqüència de la reacció se'n generaran unes 8.475 t/any d'un altre corrent denominat G-phase. El biodièsel produït haurà de complir la norma de qualitat EN14214 per a l'ús com a combustible, i la G-phase (constituïda per un 56-60% de glicerol, 18-20% d'èster metílic, 14% d'àlcali, 10% de metanol i 2% d'aigua i altres components), a causa de les condicions actuals del mercat de la glicerina, es gestionarà com un residu del procés.  
El procés comença amb la recepció dels olis que arriben a la planta per mitjà de camions cisterna, que es depositaran en els depòsits de decantació, d'on se'n precipitaran les possibles impureses abans de passar als tancs d'emmagatzemament. Des d'aquests tancs es porta l'oli a les unitats de calefacció que elevaran la seua temperatura fins a uns 55-60 ºC, abans d'introduir-lo en les unitats CPU per al seu processament. L'escalfament de l'oli es realitzarà per mitjà de tres intercanviadores de plaques per a aigua-oli.   
Com a reactiu principal s'utilitzarà metanol, que substituirà la molècula de glicerol en els triglicèrids que constitueixen l'oli, per a crear els metilèsters o el biodièsel. Des del depòsit d'emmagatzemament el metanol es portarà a la sala de mescles, on en el tanc corresponent es mesclarà amb KOH (producte que actua com a catalitzador del procés) i es produirà metanoat, el qual, finalment, es transportarà fins a les CPU on, al seu torn, s'introduirà l'oli i tindrà lloc la reacció.   
El procés que es realitza en l'interior de les unitats de reacció comprén tant la transesterificació per catalització alcalina en dos fases, com el posterior rentatge i condicionament final del biodièsel. Aquest condicionament inclou una etapa d'extracció i condensació de l'excés de metanol, neutralització i eliminació d'àlcalis per mitjà de rentatge amb aigua acidulada i aigua neta en tres passos, l'eliminació posterior de l'aigua per mitjà d'aparells centrífugs i l'assecatge final per mitjà de destil·lació al buit. Se n'obté, així, un biodièsel òptim per a la comercialització.  
La CPU es controla per ordinador i tots els seus components estan segellats hermèticament o connectats amb el sistema de ventilació. No s'hi utilitza cap depòsit a pressió ni reactors pressuritzats. Amb un procés de control adequat, s'aconsegueix un 96,5% de transesterificació dels triglicèrids.   
Una vegada produït el biodièsel, s'emmagatzemarà en diversos tancs de 130 m³ per a realitzar el control de qualitat. Superat l'esmentat control, el producte es depositarà en els tancs de 400 m³ disposats per a l'emmagatzemament final, en espera de la distribució.  
La fracció de G-phase obtinguda en les CPU (aproximadament del 15%) s'emmagatzemarà també en els tancs disposats per a això, per a la posterior recollida per un gestor autoritzat.  
Quant a les instal·lacions previstes, la planta projectada s'ubicarà en una parcel·la de 4.584 m² en la qual es construirà una nau de 781 m² que contindrà les unitats de producció, sala de mescles, magatzem de KOH, sala de caldera, oficines, vestidors, taller i laboratori. Es disposarà, a més, d'un parc de tancs de matèries primeres i productes, de 1.006 m², sobre una cubeta de retenció impermeabilitzada, en el qual es disposaran els depòsits següents:  
4 tancs de recepció i decantació d'oli de 60 m³ cadascun   
2 tancs d'emmagatzemament d'oli de 400 m³ cadascun  
2 depòsits intermedis (per a la recepció d'olis de característiques no homogènies) de 130 m³ cadascun  
4 tancs de control de qualitat del biodièsel a l'eixida de la CPU, de 130 m³ cadascun  
2 tancs d'emmagatzemament de biodièsel de 400 m³ cadascun  
2 tancs d'emmagatzemament de G-phase de 130 m³ cadascun  
2 tancs addicionals de 40 m³ de biodièsel romanent per a mescles de qualitat  
1 tanc de blemish de 130 m³  
A més del parc d'emmagatzemament de matèries primeres i productes, a la parcel·la es disposarà una zona destinada a càrrega i descàrrega, i una zona d'emmagatzemament de metanol, amb un tanc soterrat d'acer inoxidable de 99 m³ dotat amb sistema d'inertització amb nitrogen i sistema de respiració en la part superior.   
Quant a les quantitats de matèries primeres necessàries per al procés, s'estima un consum anual de 48.000 tones d'olis, 5.808 tones de metanol i unes 432 tones de KOH. També s'utilitzarà àcid cítric en petites quantitats, en la fase de rentatge del biodièsel. El procés requerirà, a més, un consum anual d'aigua estimada en uns 3.200 m³, que es prendrà directament de la xarxa pública.  
Emissions  
Es disposarà d'una caldera que utilitzarà biodièsel produït en la mateixa planta com a combustible que constituirà un focus emissor de gasos de combustió canalitzat. També hi haurà un segon focus emissor canalitzat, consistent en l'extracció de l'aire de la sala de mescles, que disposarà d'un sistema de tractament per mitjà de filtració amb carbó activat per a l'eliminació de les possibles emissions de metanol. Ambdós focus se sotmetran a un control periòdic de les seues emissions.  
D'altra banda, s'han previst les següents mesures per a la minimització de les emissions difuses de metanol:  
El depòsit d'emmagatzemament de metanol disposarà de respiració, la qual s'instal·larà d'acord amb la normativa d'aplicació sobre emmagatzemament de productes químics. El punt d'evacuació s'elevarà per damunt dels 3,60 metres i acabarà amb dos colzes de 90º per a evitar l'entrada de sòlids i líquids.   
El trasbals de metanol es realitzarà de forma canalitzada, igual que la descàrrega, utilitzant mànegues amb connexió estanca.  
A la sala de procés no caldrà cap sistema de tractament, ja que el metanol es mescla en la sala de mescles i es distribueix fins a les unitats de producció per mitjà de canonades estanques, sense possibilitat d'evaporació ni escapament. A més, cada unitat de procés disposa d'un condensador de metanol integrat que es condueix a la capçalera del procés de transesterificació per mitjà d'un circuit tancat.   
Abocaments  
Els abocaments que es generaran en la planta seran els de tipus sanitari i els provinents de les aigües pluvials, els quals, segons la zona on es recullen, poden ser susceptibles d'estar contaminades. Totes s'abocaran a la xarxa de clavegueram, en el cas de les pluvials contaminades, després del pas previ per un sistema de tractament per mitjà de decantació i separador d'hidrocarburs.   
Residus  
S'han estimat les quantitats de residus que es preveu produir. Tots aquests es gestionaran externament per mitjà d'una empresa autoritzada, incloent-hi el corrent de G-phase produït.